Symptomet på en tannbyll er intens eller kontinuerlig smerte, som ofte kan føles som bankende, gnagende, skarp eller ilende. Andre symptomer kan være rødhet og hevelse, tannen kan bli følsom for varm eller kald mat og drikke, vond smak i munnen og dårlig ånde og feber. Selv om symptomene ikke er så alvorlige, er det viktig å få raskt time hos tannlege. Har du tegn på mer alvorlige infeksjoner som kan være høy feber, vanskeligheter med å åpne munnen, utbredt hevelse som påvirker ansiktet, vanskeligheter med å svelge eller pustevansker, bør du søke behandling umiddelbart.